Борис Младенов-Young
Кой болно обществото е създал…

chitanka.info

Кой болно обществото е създал,

щом още днес се смята приемлива,

по светските закони и морал,

войната на мира алтернатива?

Защо безсъвестен държавник-крал

на смърт изпраща младостта красива?

Кой право на престъпника е дал,

в разцвета здрави хора да убива?

А с друг подход под болничния свод

се бори денонощно персонала

за всеки час, за всеки миг живот?!

Природата скъп дар ни го е дала

и никой, само тя по всяко време

е в правото обратно да го вземе.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.